# IZBORNOM VEĆU FAKULTETA ORGANIZACIONIH NAUKA UNIVERZITETA U BEOGRADU

Odlukom Izbornog veća Fakulteta organizacionih nauka Univerziteta u Beogradu 06-01 br. 4/66-1 od 8.07.2022. godine imenovani smo za članove Komisije za pripremu izveštaja o kandidatima koji učestvuju na konkursu za izbor jednog saradnika u zvanju saradnik u nastavi, na određeno vreme od godinu dana, sa punim radnim vremenom, za užu naučnu oblast *Poslovana ekonomija i makroekonomija*. Nakon uvida u dostavljeni materijal Komisija podnosi sledeći

**I Z V E Š T A J**

Konkurs za izbor jednog saradnika u zvanju saradnik u nastavi, na određeno vreme od godinu dana, sa punim radnim vremenom, za užu naučnu oblast *Poslovna ekonomija i makroekonomija*, objavljen je u oglasnim novinama Nacionalne službe za zapošljavanje „Poslovi“, br. 1008 od 5.10.2022. godine, sa rokom trajanja od 15 dana.

Na raspisani konkurs, u predviđenom roku, prijavio se kandidat Aleksandar Vićentijević.

**PODACI O KANDIDATU**

**Kandidat Aleksandar Vićentijević**

1. **Biografski podaci**

Aleksandar Vićentijević je rođen 21.03.1996. godine u Beogradu. Završio je u osnovnu školu „Bora Stanković“ u Beogradu, a zatim Petu beogradsku gimnaziju, prirodno-matematički smer. Kandidat je osnovne akademske studije upisao na Ekonomskom fakultetu Univerziteta u Beogradu školske 2015/16. godine, studijski program *Ekonomija, poslovno upravljanje i statistika*, modul *Ekonomska analiza i politika* – *Mikroekonomska analiza.* Osnovne akademske studije je završio jula 2019. godine sa prosečnom ocenom 9,84 (devet 84/100). Trenutno je student master akademskih studija na Ekonomskom fakultetu Univerziteta u Beogradu – međunarodni master program koji se realizuje na engleskom jeziku *The International Master in Quantitative Finance (IMQF)*, gde je položio sve ispite sa prosečnom ocenom 9,22 (devet 22/100), bez odbranjenog master rada.

U toku 2018. godine, prema navodima kandidata, završio je letnju praksu u Narodnoj banci Srbije, u odeljenju za ekonomska istraživanja i statistiku. U periodu izmedju 2018. i 2019. godine bio je na praksi pri Svetskoj banci na projektu analize sistema državne pomoći u Srbiji.

Kandidat je učestvovao u radu Debatnog kluba Ekonomskog fakulteta u Beogradu od 2017. do 2019. godine, a u školskoj 2018/19. godini je obavljao funkciju predsednika Debatnog kluba.

Posle osnovnih studija, prema navodima kandidata, radio je od 2019. do 2022. godine u Fiskalnom savetu Republike Srbije kao ekonomski analitičar, gde se bavio budžetskom analizom i budžetskim sistemom Srbije sa posebnim osvrtom na budžetsku rezervu i kazne i penale.

**2. Nastavno iskustvo**

Kandidat nema iskustvo u nastavi.

**3. Profesionalna znanja i interes**

Kandidat tečno govori engleski jezik (nivo C2), a poseduje i osnovno znanje nemačkog jezika (nivo B2).

Od kompjuterskih veština kandidat poseduje: poznavanje programa *MS office (Excell, Word, PowerPoint, Access, PowerBI), Eviews i SPSS.*

**4. Objavljeni radovi**

Kandidat nema objavljenih radova.

**ZAKLJUČAK I PREDLOG KOMISIJE**

Pregledom dokumentacije, Komisija je utvrdila da je jedan kandidat, kandidat Aleksandar Vićentijević, u propisanom roku dostavilo dokumentaciju predviđenu konkursom.

Prijavljen kandidat Aleksandar Vićentijević završio je osnovne akademske studije 2019. godine na Ekonomskom fakultetu Univerziteta u Beogradu sa prosečnom ocenom 9,84 (devet 84/100) i najvišim ocenama iz grupe predmeta od značaja za naučnu oblast *Poslovna ekonomija i makroekonomija.* Takođe, kandidat Aleksandar Vićentijević je školske 2019/2020.godine prvi put upisao master akademske studije na Ekonomskom fakultetu u Beogradu, gde je na osnovu položenih ispita ostvario prosečnu ocenu 9,22 (devet 22/100), bez odbranjenog master rada. Kandidat ispunjava sve uslove predviđene Zakonom o visokom obrazovanju i Statutom Fakulteta organizacionih nauka za izbor u zvanje saradnika u nastavi.

Imajući sve navedeno u vidu, Komisija predlaže Izbornom veću Fakulteta organizacionih nauka da se **Aleksandar Vićentijević** izabere u zvanje saradnika u nastavi, na određeno vreme od godinu dana, sa punim radnim vremenom, za užu naučnu oblast *Poslovna ekonomija i makroekonomija.*

U Beogradu, 28.10.2022. godine

Komisija

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Dragana Kragulj

redovni profesor Fakulteta organizacionih nauka, predsednik

(uža naučna oblast *Poslovna ekonomija i makroekonomija*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Sandra Jednak

redovni profesor Fakulteta organizacionih nauka, član

(uža naučna oblast *Poslovna ekonomija i makroekonomija*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Slavica Manić

redovni profesor Ekonomskog fakulteta u Beogradu, član

(uža naučna oblast *Ekonomska teorija i analiza*)